
ŠAKIŲ RAJONO SAVIVALDYBĖS ADMINISTRACIJOS DIREKTORIUS 
ĮSAKYMAS 
DĖL ATSAKINGO ASMENS SKYRIMO UŽ KEITIMĄSI INFORMACIJA APIE ĮVYKĮ, EKSTREMALŲJĮ ĮVYKĮ AR EKSTREMALIĄJĄ SITUACIJĄ IR PAVEDIMO
2010 m. spalio 13 d. Nr.AT-1261
Šakiai

Vadovaudamasis Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 29 str. 8 d. 2 p., Lietuvos Respublikos civilinės saugos įstatymo (Žin., 1998, Nr. 115-3230; 2009, Nr. 159-7207) 14 str. 16 p. ir Lietuvos Respublikos vidaus reikalų ministro 2007 m. kovo 30 d. įsakymu Nr. 1V-114 „Dėl keitimosi informacija apie eksremalią situaciją ar ekstremalų įvykį tvarkos aprašo patvirtinimo“ (Žin., 2007, Nr.40-1515; 2010, Nr.94-4963) bei atsižvelgdamas į Marijampolės apskrities priešgaisrinės gelbėjimo valdybos 2010 m. spalio 12 d. raštą Nr.V1-632 „Dėl projektų derinimo“:

1. Skiriu rajono savivaldybės administracijos vyresnįjį specialistą atsakingu už informacijos apie įvykį, ekstremalųjį įvykį ar ekstremaliąją situaciją teikimą Priešgaisrinės apsaugos ir gelbėjimo departamentui prie Vidaus reikalų ministerijos, Marijampolės apskrities priešgaisrinei gelbėjimo valdybai ir Bendrojo pagalbos centro Alytaus skyriui.   

2. Pavedu rajono savivaldybės administracijos vyresniajam specialistui parengti kontaktinius duomenis ir pasikeisti su Priešgaisrinės apsaugos ir gelbėjimo departamentu prie Vidaus reikalų ministerijos, Marijampolės apskrities priešgaisrine gelbėjimo valdyba ir Bendrojo pagalbos centro Alytaus skyriumi.

3. Pripažįstu netekusiu galios Šakių rajono savivaldybės administracijos direktoriaus 2009 m. vasario 6 d. įsakymą Nr.AT-172 „Dėl keitimosi informacija apie ekstremalią situaciją ar ekstremalų įvykį tvarkos aprašo patvirtinimo“.

